CELEX: 62021TB0464
Language: mt
Date: 2022-02-07 00:00:00
Title: Kawża T-464/21: Digriet tal-Qorti Ġenerali tas-7 ta’ Frar 2022 – Faller et vs Il-Kummissjoni (“Rikors għal annullament – Prodotti mediċinali għall-użu mill-bniedem – Modifika tal-awtorizzazzjoni kundizzjonata għat-tqegħid fis-suq tal-prodott mediċinali għall-użu mill-bniedem Comirnaty – Assenza ta’ interess ġuridiku – Nuqqas ta’ inċidenza diretta – Nuqqas ta’ inċidenza individwali – Inammissibbiltà”)

4.4.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 148/26
            
         
      Digriet tal-Qorti Ġenerali tas-7 ta’ Frar 2022 – Faller et vs Il-Kummissjoni
      (Kawża T-464/21) (1)
      
      (“Rikors għal annullament - Prodotti mediċinali għall-użu mill-bniedem - Modifika tal-awtorizzazzjoni kundizzjonata għat-tqegħid fis-suq tal-prodott mediċinali għall-użu mill-bniedem Comirnaty - Assenza ta’ interess ġuridiku - Nuqqas ta’ inċidenza diretta - Nuqqas ta’ inċidenza individwali - Inammissibbiltà”)
      (2022/C 148/35)
      Lingwa tal-kawża: il-Ġermaniż
      
         Partijiet
      
      
         Rikorrenti: Sonja Faller (Bressanone, l-Italja) u l-74 rikorrent ieħor li isimhom jidher fl-anness tad-digriet (rappreżentant: R. Holzeisen, avukata)
      
         Konvenut: Il-Kummissjoni Ewropea (rappreżentanti: B.-R. Killmann u A. Sipos, aġenti)
      
         Suġġett
      
      Talba bbażata fuq l-Artikolu 263 TFUE u intiża għall-annullament tad-Deċiżjoni ta’ Implimentazzjoni tal-Kummissjoni C(2021) 4034 final tal-31 ta’ Mejju 2020 li timmodifika l-awtorizzazzjoni kundizzjonata għat-tqegħid fis-suq tal-prodott mediċinali għall-użu mill-bniedem Comirnaty – Tilqima tal-mRNA tal-COVID-19 (b’nucleoside modifikat)”, mogħtija mid-Deċiżjoni ta’ Implimentazzjoni C(2020) 9598 final.
      
         Dispożittiv
      
      
                  1)
               
               
                  Ir-rikors huwa miċħud bħala inammissibbli.
               
            
                  2)
               
               
                  Ma hemmx iktar lok li tingħata deċiżjoni dwar it-talbiet għal intervent imressqa minn TR u l-persuni fiżiċi l-oħra li isimhom jidher fl-Anness II, minn YI u l-persuni fiżiċi l-oħra li isimhom jidher fl-Anness II, minn EW u l-persuni fiżiċi l-oħra li isimhom jidher fl-Anness II u minn Arnošt Komárek u l-persuni fiżiċi l-oħra li isimhom jidher fl-Anness II.
               
            
                  3)
               
               
                  Sonja Faller u r-rikorrenti l-oħra li isimhom jidher fl-Anness I huma kkundannati għall-ispejjeż.
               
            
                  4)
               
               
                  TR u l-persuni fiżiċi l-oħra li isimhom jidher fl-Anness II, YI u l-persuni fiżiċi l-oħra li isimhom jidher fl-Anness II, EW u l-persuni fiżiċi l-oħra li isimhom jidher fl-Anness II u A. Komárek u l-persuni fiżiċi l-oħra li isimhom jidher fl-Anness II għandhom ibatu l-ispejjeż rispettivi tagħhom relatati mat-talbiet għal intervent.
               
            
         (1)  ĠU C 368, 13.9.2021.